Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Soňa Gallová
Organizácia: Národný ústav certifikovaných meraní vzdelávania, Pluhová 8, Bratislava 
Pozícia: odborný garant interný 3.3
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Taliansko, Rím
Vykonaná v dňoch: 13. 2. 2011 – 18. 2. 2011
Názov prijímajúcej organizácie: (v prípade konferencie nevypĺňať)
Účel cesty: 6th PIRLS National Research Coordinators’ Meeting, scoring training for the PIRLS constructed-response items 
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
13. 2. 2011 – cesta Bratislava – Viedeň – Rím
14. 2. – 18. 2. 2011 – školenie ku kódovaniu otvorených úloh štúdie PIRLS
18. 2. 2011 – cesta Rím – Viedeň - Bratislava

4. Stručný priebeh rokovaní:
Školenie bolo zamerané najmä na tréning kódovania otvorených otázok k štúdii PIRLS. Školenie viedli PIRLS Reading Coordinator Marian Sainsbury, PIRLS Executive Directors Ina Mullis a Michael Martin a PIRLS Coordinator Katie Trong. Na školení sa postupne prebrali všetky otvorené položky, ku každej najprv školitelia vysvetlili kritériá kódovania podľa kódovacej príručky (Scoring Guide), objasnili niektoré už okódované príklady (Example Papers) a na záver národní koordinátori mali možnosť overiť si pochopenie kritérií prostredníctvom okódovania zopár cvičných úloh (Practice Papers).   
Školenie bolo doplnené prezentáciami iných predstaviteľov International Study Centre, IEA DPC Hamburg a IEA Secretariat, ktoré sa týkali dôležitých bodov v priebehu hlavnej štúdie PIRLS – ďalší časový harmonogram štúdie, príprava na samotný zber dát, translation verification, layout verification, logistika kódovania, sampling a data entry. 
V priebehu školenia každý národný koordinátor absolvoval dve individuálne konzultácie s tímom z IEA DPC Hamburg a Statistics Canada. 

5. Odporúčané závery:
1. Testové materiály je potrebné sfinalizovať do 30. apríla 2011.
2. V závislosti od počtu testovaných žiakov je potrebné vyškoliť tím kóderov, 200 testových zošitov je potrebné okódovať aj v anglickom jazyku.
3. Všetky dáta je potrebné zaslať medzinárodnému centru štúdie do 31. 8. 2011. 

6. Prehľad prinesenej dokumentácie a miesto jej uloženia:
Prezentácie a príručky zo školenia podliehajú utajeniu. Sú bezpečne uschované v NÚCEMe u národnej koordinátorky štúdie.

7. Osobitne vyhotovený očakávaný prínos ZPC:
Správne okódovanie žiackych odpovedí je mimoriadne dôležitou súčasťou úspešného priebehu testovania PIRLS. Na stretnutí národných koordinátorov a predstaviteľov z PIRLS International Study Centre, the IEA Secretariat, IEA Data Processing and Research Center a Statistics Canada sa objasnil ďalší priebeh štúdie a kritéria kódovania, ktoré sa tým stali záväzné pre všetky zúčastnené krajiny. Účasť na danom školení bola preto nevyhnutná na to, aby Slovensko mohlo v štúdii PIRLS dosiahnuť medzinárodne porovnateľné reliabilné a valídne dáta.

8. Spôsob zverejnenia výsledkov ZPC, prenos získaných informácií
Výsledky zo ZPC nebudú zverejnené z dôvodu, ktorý je uvedený v bode 6.

Svojím podpisom súhlasím so zverejnením správy na internete.

Správu vypracoval: Mgr. Soňa Gallová

Dátum: 25. 2. 2011

Správu schválil: (meno, podpis)